Tyrnyauz

Tyrnyauz (russisk: Тырныауз) er en by i republikken Kabardino-Balkaria i Russland. Den ligger i dalføret til elva Baksan i Nord-Kaukasus, rundt 60 km vest for Naltsjik. Innbyggertall: 20 376 (est. 2006), 21 092 (folketelling 2002), 30 800 (folketelling 1989).

Byen ble grunnlagt som en bosetning ved en wolframgruve og -foredlingsanlegg, som fremdeles er hovedarbeidsgiver i området.  

Byen ligger langs hovedruten for klatreekspedisjoner til Elbrus, og er et viktig forsyningspunkt for turer inn i Elbrus-området.

I juni 2001 ble byen rammet av en kraftig flom og jordskred. Boligblokker ble begravd i gjørme opp til fjerde etasje. Det finnes ingen pålitelige tall for antall omkomne og skadede. Byen hadde pr 2004 stort sett kommet seg etter skadene, men sporene etter raset er fremdeles synlige.

 Referanser 

 Eksterne lenker 


Kategori:Byer i Kabardino-Balkaria
Kategori:Bosetninger etablert i 1934
Kategori:1934 i Russland